Laust eftir hádegi tilkynnti áhöfn þyrlu Landhelgisgæslunnar að búið væri að finna lík í Núpá við Fossgil . Líkið er talið vera af piltinum Leif Magnus Grétarssyni Thisland sem saknað hefur verið frá því á miðvikudagskvöld . Aðstandendur hans voru upplýstir , sem og norska sendiráðið á Íslandi . Rétt fyrir klukkan 15:00 í dag , var lögreglan upplýst um að björgunaraðilar á vettvangi væru búnir að ná líkinu upp úr ánni og var það flutt til Akureyrar með þyrlu . Lögreglan á Norðurlandi eystra greindi frá þessu í dag .